《七十翁吟五言古体十首》
元代·方回

晦庵感兴诗，本非得意作。
近人辄效尤，以诗言理学。
志南写柳辄，曼卿咏禽乐。
我翁盛称之，岂不物象托。
小巷旗夸酒，大贾褐怀璧。
喝咄野狐禅，未必实有得。
欧公不论文，孟子不言易。
平生守所见，弱冠至七十。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。